Diari Oficial de la Generalitat Valenciana


Sumari del DOGV 417, del 18-08-1986 (1986/806968)

ORDRE d'1 de juliol de 1986, de la Conselleria de Cultura, Educació i Ciència, per la qual es desplega el Decret 70/1986, de 2 de juny del Consell de la Generalitat Valenciana que regula les seccions dels Instituts de Formació Professional.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   417

Data del DOGV
:   18-08-1986

Secció del DOGV
:   ALTRES DISPOSICIONS

Número del document
:   1986/806968


Data del document
:   01-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'1 de juliol de 1986, de la Conselleria de Cultura, Educació i Ciència, per la qual es desplega el Decret 70/1986, de 2 de juny del Consell de la Generalitat Valenciana, que regula les seccions dels Instituts de Formació Professional.  
El Decret 70/1986 del Consell de la Generalitat Valenciana configura les Seccions dels Instituts de Formació Professional com a establiments docents que permeten estendre els ensenyaments reglats de tipus professional amb un cost reduit a aquelles localitats en les quals no és possible o no es considera adient l'obertura d'un Institut de Formació Professional, possibilitant la implantació d'aquests tipus d'ensenyament en comarques de difícil escolarització.   
La creació durant aquest curs acadèmic de diversos centres d'aquestes característiques i l'increment previsible que es produiria en el pròxim aconsella regular les activitats administratives i econòmiques d'aquests, i també les seues relacions i dependència amb els respectius Instituts de Formació Professional.   
En atenció d'aquests motius, en aplicació de la Disposició Final Primera del Decret 70/1986,   
ORDENE:  
Article primer  
El Professor Numerari que amb categoria de Vice- director dirigeix la Secció de l'Institut de Formació Professional serà nomenat pel Director del Serveis Territorials corresponents, entre els professors amb destinació definitiva en la Secció, consultats el Claustre d'aquesta i el Director de l'Institut de què depén.   
Article segon  
Per al desenvolupament de les funcions, el Vice-director de la Secció tindrá una reducció de sis hores setmanals de l'horari lectiu.   
Article tercer  
En les Seccions amb un elevat nombre d'alumnes hom podrá nomenar altres càrrecs directius per Resolució de la Direcció General d'Ensenyaments Mitjans.   
Article quart  
L'Extensió es considera part integrant de l'Institut de què depén a efectes de constitució d'Organs Col·legiats i Departaments.   
Article cinqué  
Els ensenyaments que s'impartiran en les Seccions hauran d'autoritzar-se en cada cas per Ordre de la Conselleria de Cultura, Educació i Ciència.   
Article sisé  
La gestió administrativa de la Secció dependrà de la de l'Institut de Formació Professional de què forme part.   
Article seté  
Les Seccions tindran una assignació econòmica individualitzada, que s'administrarà a través de l'Institut de Formació Professional de què depenguen.   
Article vuité  
La Direcció General d'Ensenyament Mitjà fixarà la dotació corresponent de personal docent.   
Article nové  
Els Serveis Territorials de la Conselleria de Cultura, Educació i Ciència arbitraran, segons pertoque en cada cas, les dotacions de personal administratiu, subaltern i de neteja, així com de mobiliari i equipament didàctic.   
DISPOSICIONS FINALS  
Primera  
La Direcció General d'Ensenyament Mitjà és autoritzada perquè en l'àmbit de les competències dicte les Resolucions i les Instruccions que considere adients a fi de dur a terme allò que disposa aquesta Ordre.   
Segona  
Aquesta Ordre entrarà en vigor el mateix dia de publicació en el Diari Oficial de la Generalitat Valenciana.   
València, 1 de juliol de 1986.   
El Conseller de Cultura, Educació i Ciència,  
CEBRIA CISCAR I CASABAN